
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 773 

9 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής μελών Επιτροπής του Υπουργεί¬ 
ου Οικονομίας και Οικονομικών για την μελέτη των 

θεμάτων αιγιαλού και παραλίας. 1 

Τροποποίηση - συμπλήρωση της υπ’ αριθμ. 1130/ 28.3. 
2002 απόφασης του Υπουργού Εθνικής Άμυνας 

(ΦΕΚ402/Β/2.4.2002)». 2 

Συγκρότηση Έκτακτης Επιτροπής για τη μελέτη 
ασφαλιστικών αιτημάτων φορέων ατόμων ειδικών 
κοινωνικών ομάδων και την επίλυση χρόνιων προ¬ 
βλημάτων τους. 3 

Ανάθεση έργου ασφαλιστικού και εργασιακού περιε¬ 
χομένου. 4 


Καθορισμός Συνεδριάσεων και ποσού αποζημίωσης 
των γραμματέων της Ολομέλειας, της Εκτελεστι¬ 
κής Επιτροπής, της Επιτροπής Φιλάθλου Πνεύμα¬ 
τος, της Επιτροπής Ολυμπιακής Προετοιμασίας 
και της Επιτροπής Ολυμπιακής Λαμπαδηδρομίας 


για το έτος 2005. 5 

Κανονισμός Προπονητών Ποδοσφαίρου. 6 


ΑΠΟΦΑΣΕΙ Σ 

Αριθ. .2/14395/0022 (1) 

Καθορισμός αμοιβής μελών Επιτροπής του Υπουργείου 
Οικονομίας και Οικονομικών για την μελέτη των θεμά¬ 
των αιγιαλού και παραλίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του π.δ. 284/1988 
«Οργανισμός του Υπουργείου Οικονομικών» (ΦΕΚ 128/Α/ 
14.6.1988), όπως τροποποιήθηκε και ισχύει. 

2. Τις διατάξεις του π.δ. 81/2002 (ΦΕΚ 57Α’) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

3. Τις διατάξεις του άρθρου 19 του ν. 1599/1986 «Σχέ¬ 
σεις Κράτους - Πολίτη, καθιέρωση νέου τύπου δελτίου 


ταυτότητας και άλλες διατάξεις» (ΦΕΚ 75 Α’) όπως τρο¬ 
ποποιήθηκε και κωδικοποιήθηκε με τις διατάξεις του ν. 
2690/1999 «Κύρωση του Κώδικα Διοικητικής Διαδικασίας 
και άλλες διατάξεις» (ΦΕΚ 45 Α’). 

4. Τις διατάξεις του άρθρου 34 του ν. 1914/1990 (ΦΕΚ 
178Α’) σε συνδυασμό με τις διατάξεις του άρθρου 13 του 
ν. 2346/1995 (ΦΕΚ220 Α’). 

5. Τις διατάξεις του άρθρου 40, του ν.849/1978, όπως 
συμπληρώθηκε με το άρθρο 8του ν. 2129/1993. 

6. τις διατάξεις του άρθ. 29Α' του ν. 1558/1985 όπως 
προστέθηκε με το άρθρο 27 του ν. 2081/1992 και αντικα- 
ταστάθηκε με το άρθρο 1 του ν. 2469/1997 (ΦΕΚ38/Α’). 

7. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

8. Τις διατάξεις του ν. 2971/2001 (ΦΕΚ 285 Α’). 

9. Την υπ’ αριθμ. 2/40508/0004/23-7-2004 (ΦΕΚ 1185/Β/ 
3.8.2004) απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γ.Λ.Κ. και της Γενικής Διεύθυνσης 
Δημόσιας Περιουσίας και Εθνικών Κληροδοτημάτων. 

10. Την υπ’ αριθμ. 1068231 /847/Α0006/27.8.2004 
(Φ.Ε.Κ. Β' 1378/9.9.2004), απόφαση του Υπουργού Οικο¬ 
νομίας και Οικονομικών, περί σύστασης, συγκρότησης 
και ορισμού μελών Επιτροπής στο Υπουργείο Οικονομίας 
και Οικονομικών, για την μελέτη των θεμάτων αιγιαλού και 
παραλίας. 

11. Το υπ’αριθμ. 1026837/547/0001 Α/16.3.2005 έγγρα¬ 
φο και την ορθή επανάληψη αυτού, της Διεύθυνσης Διοι¬ 
κητικού (Δ1) του Υπουργείου Οικονομίας & Οικονομικών 
με το οποίο προτάθηκε ο καθορισμός αμοιβής των μελών 
της Επιτροπής. 

12. Το υπ’αριθμ. 1043755/3071/0005/5.5.2005 έγγραφο 
της Διεύθυνσης Οικονομικού (Δ5) του Υπουργείου Οικο¬ 
νομίας & Οικονομικών με το οποίο βεβαιώθηκε η ύπαρξη 
πίστωσης. 

13. Το γεγονός ότι από τις διατάξεις της παρούσης από¬ 
φασης προκαλείται δαπάνη ύψους 6.690 ευρώ περίπου, 
σε βάρος των πιστώσεων του προϋπολογισμού εξόδων 
του Υπουργείου Οικονομίας & Οικονομικών οικ. έτους 
2005, του Ε.Φ.23-170 ΚΑΕ0515, αποφασίζουμε: 

Καθορίζουμε για έξι (6) συνεδριάσεις την κατά συνε¬ 
δρίαση αποζημίωση σε 41,3 ευρώ για τον Πρόεδρο, τα 

μέλη και τον γραμματέα της Επιτροπής για την μελέτη 
των θεμάτων αιγιαλού και παραλίας, για το χρονικό διά¬ 
στημα από 27.8.2004 έως 30.11.2004. 

Η ανωτέρω αποζημίωση θα καταβάλλεται στους δικαι¬ 
ούχους σύμφωνα με τα οριζόμενα στην περίπτωση β της 
παραγράφου 2 του άρθρου 17 του ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2005 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθ. Φ.551/10/442751 (2) 

Τροποποίηση - συμπλήρωση της υπ’ αριθμ. 1130/28.3.2002 
απόφασης του Υπουργού Εθνικής Άμυνας (ΦΕΚ 402/Β/ 
2.4.2002)» 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο ΙΟπαρ. 2τουν. 1815/1988 «Κύρωση Κώδι¬ 
κα Αεροπορικού Δικαίου» (ΦΕΚ 205/Α’). 

β. Το άρθρο 9.3 της Σύμβασης Ανάπτυξης του νέου Διε¬ 
θνούς Αεροδρομίου της Αθήνας στα Σπάτα κλπ. που κυ¬ 
ρώθηκε με το άρθρο πρώτο του ν. 2338/1995(ΦΕΚ202/Α’). 

γ. Την υπ’ αριθμ. ΥΠΑ/Δ3/Α/9063/2020/7.3.2002 απόφαση 
Υπουργού Μεταφορών και Επικοινωνιών για διακοπή αερο¬ 
πορικών δραστηριοτήτων Κρατικού Αερολιμένα Αθηνών. 

δ. Το άρθρο 29Α' του ν. 1558/1985 (ΦΕΚ 137/Α’), το 
οποίο προστέθηκε με το άρθρο 27 του ν. 2081/1992 (ΦΕΚ 
154/Α’) και τροποποιήθηκε με το άρθρο 1 του ν. 2469/ 
1997 (ΦΕΚ 38/Α’) και το γεγονός ότι από τις διατάξεις της 
παρούσας δεν προκαλείται επιβάρυνση εις βάρος του 
κρατικού προϋπολογισμού, αποφασίζουμε: 

1. Την τροποποίηση εν μέρει της υπ’ αριθμ. 1130/ 
28.3.2002 απόφασής μας κατά το μέρος που αφορά το 
στρατιωτικό Α/Δ Πάχης Μεγάρων, όπως παρακάτω: 

Εγκρίνουμε τη χρησιμοποίηση: 

α. Του στρατιωτικού Α/Δ Πάχης Μεγάρων (Στρατόπεδο 
«ΛΟΧΑΓΟΥ ΔΕΛΑΠΟΡΤΑ») από κοινού από το ΓΕΣ και την 
ΥΠΑ, για την κάλυψη των αναγκών των αεροπορικών μέ- 
σωντης Γ ενικής Αεροπορίας, σε έκταση 100 στρεμμάτων 
στο νοτιοανατολικό άκρο του Στρατοπέδου. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

Αριθ. Φ.80000/5689/300 (3) 

Συγκρότηση Έκτακτης Επιτροπής για τη μελέτη ασφαλι¬ 
στικών αιτημάτων φορέων ατόμων ειδικών κοινωνικών 
ομάδων και την επίλυση χρόνιων προβλημάτων τους. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 8 του ν. 2042/1992 (Α 75) «Αύξηση των συ¬ 
ντάξεων και άλλες ασφαλιστικές διατάξεις». 


2. Το άρθρο 38 του ν. 2676/1999 (Α1) «Οργανωτική και 
λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

3. Το π.δ. 121/10.3.2004 (Α 84) «Διορισμός Υπουργών 
και Υφυπουργών». 

4. Την Υ1/10.3.2004 (Β 153) απόφαση του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων». 

5. Το άρθρο 17 του ν. 3205/03 (Α 297) «Μισθολογικές 
ρυθμίσεις λειτουργών και υπαλλήλων Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων και 
άλλες συναφείς διατάξεις». 

6. Τις διατάξεις του άρθρου 27 του ν. 2081/1991 (Α 154), 
με το οποίο προστέθηκε το άρθρο 29 Ατού ν. 1558/1985 
(Α 137), όπως ισχύει μετά την τροποποίησή του με τη διά¬ 
ταξη της παρ. 2α του άρθρου 1 του ν. 2469/1997 (Α38) και 
το γεγονός ότι, από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Συγκροτούμε Επιτροπή για τη μελέτη ασφαλιστικών αι¬ 
τημάτων φορέων ατόμων ειδικών κοινωνικών ομάδων και 
την επίλυση χρόνων προβλημάτων τους, η οποία θα απο- 
τελείται από τους: 

1. Δημήτριο Κωστόπουλο, Γενικό Γραμματέα Κοινωνι¬ 
κών Ασφαλίσεων, ως Πρόεδρο. 

2. Άρτεμη Δεδούλη, Γενική Διευθύντρια Κοινωνικής 
Ασφάλισης, ως Αντιπρόεδρο. 

3. Αγγελική Μαραβέλη, Προϊσταμένη Δ/νσης Κύριας 
Ασφάλισης Μισθωτών, ως μέλος. 

4. Αντώνη Νικολόπουλο, Υπάλληλο ΙΚΑ, αποσπασμένο 
στο Γ ραφείο Υφυπουργού, ως μέλος. 

6. Ιωάννα Μαθιουδάκη, Προϊσταμένη Τμήματος στη 
Δ/νση Κύριας Ασφάλισης Μισθωτών, ως μέλος 

7. Πολυξένη Κοκκίνου, Προϊσταμένη Δ/νσης Ασθένειας 
και Μητρότητας, ως μέλος Γιάννη Βαρδακαστάνη,, Πρό¬ 
εδρο Εθνικής Ομοσπονδίας Ατόμων με Ειδικές Ανάγκες - 
ΕΣΑΕΑ, ως τακτικό μέλος, με αναπληρωτή του τον θωμά 
Κλεισιώτη. 

8. Αριστείδη Πανανό, ως τακτικό μέλος και αναπληρω¬ 
τή του τον γρήγορη Λεοντόπουλο. Γραμματείς της επι¬ 
τροπής ορίζονται οι: Ευγενία Σιμιτοπούλου και Ιωάννα 
Μπίρμπα, υπάλληλοι Γ.Γ.Κ.Α. 

Έργο της Επιτροπής είναι η μελέτη - αξιολόγηση ασφαλι¬ 
στικών αιτημάτων φορέων ατόμων ειδικών κοινωνικών ομά¬ 
δων και η έκδοση πορίσματος σχετικά με την επίλυσή τους. 

Η Επιτροπή θα συνεδριάζει εκτός ωραρίου εργασίας 
και θα παραδώσει το πόρισμα της αξιολόγησης των αιτη¬ 
μάτων και τις προτάσεις της σε έναν μήνα από την ημερο¬ 
μηνία της πρώτης συνεδρίασης. 

Η αμοιβή του Προέδρου, της Αντιπροέδρου, των μελών 
και των γραμματέων θα καθοριστεί με Κοινή απόφαση 
των Υπουργών Οικονομίας και Οικονομικών και Απασχό¬ 
λησης και Κοινωνικής Προστασίας και θα βαρύνει τον Λο¬ 
γαριασμό Βελτίωσης Κοινωνικής Ασφάλισης (Λ.Β.ΚΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μάίου 2005 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 

Αριθ. Φ.80410/οικ. 12130/2371 (4) 

Ανάθεση έργου ασφαλιστικού και εργασιακού 
περιεχομένου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 4ατου άρθρου 8του ν.2042/1992 
«Αύξηση συντάξεων και άλλες ασφαλιστικές διατάξεις» 

2. Το π.δ. 121 /10.3.2004 (Α'84) «Διορισμός Υπουργών 
και Υφυπουργών» 

3. Την υπ’ αριθμ. Υ1/10.3.2004 απόφαση «Μεταβολήτίτ¬ 
λων Υπουργείων και καθορισμός της σειράς τάξης των 
Υπουργείων». 

4. Τις διατάξεις των άρθρων 4 του α.ν. 591/1937, 3 του 
α.ν. 43/1967, 32 του ν. 1579/1989, όπως ισχύουν σήμερα. 

5. Τις διατάξεις του π.δ/τος 213/1992 «Οργανισμός της 
Γ.Γ.Κ.Α. (ΦΕΚ102Α). 

6. Τις διατάξεις του άρθρου 27 του ν. 2081/1992 (ΦΕΚ 
154 Α), με το οποίο προστέθηκε το άρθρο 29α στο ν. 
1558/1985 (ΦΕΚ 137 Α), όπως μεταγενέστερα τροποποι¬ 
ήθηκε με το άρθρο 1 παρ. 2ατου ν. 2469/1997 (ΦΕΚ38Α). 

7. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάροςτου Κρατικού Προ¬ 
ϋπολογισμού. Η δαπάνη η οποία θα ανέλθει στο ποσό των 
7.500,00 Ευρώ θα βαρύνειτιςπιστώσειςτουΛ.Β.Κ.Α.,που 
τηρείται στη Γ.Γ.Κ.Α. 

8. Την άμεση και επείγουσα ανάγκη μελέτης των εργα¬ 
σιακών και ασφαλιστικών θεμάτων ενόψειτου κοινωνικού 
και ευρωπαϊκού διαλόγου για τα θέματα αυτά. 

9. Το από 3.5.2005 έγγραφο του Γραφείου του Υπουρ¬ 
γού Απασχόλησης και Κοινωνικής Προστασίας, αποφασί¬ 
ζουμε: 

Εγκρίνουμε τη διάθεση ποσού μέχρι 7.500,00 Ευρώ για 
την ανάθεση έργου μελέτης των εργασιακών και ασφαλι¬ 
στικών θεμάτων, ενόψει του κοινωνικού και ευρωπαϊκού 
διαλόγου για τα θέματα αυτά, στον ειδικό εμπειρογνώμο¬ 
να Πηνιώτη Κωνσταντίνο του Αλεξάνδρου, δικηγόρο, Δι¬ 
κηγορικού Συλλόγου Αθηνών. 

Το πόρισμα της μελέτης θα πρέπει να παραδοθεί στον 
Υπουργό Απασχόλησης και Κοινωνικής Προστασίας σε 
προθεσμία δύο μηνών δυνάμενη να παραταθεί άλλους 
δύο μήνες. 

Στο παραπάνω αναγραφόμενο ποσό συμπεριλαμβάνε- 
ται και ο Φ.Π.Α., η δε δαπάνη θα βαρύνει τον ΚΑΕ 0429 
«Λοιπές Αμοιβές φυσικών προσώπων που εκτελούν ειδι¬ 
κές υπηρεσίες» από τις πιστώσεις του Λογαριασμού βελ¬ 
τίωσης Κοινωνικής Ασφάλισης, ο οποίος τηρείται στην 
Εθνική Τράπεζα της Ελλάδος με αριθμό 540047-37. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάΐου 2005 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αριθ. 11676 (5) 

Καθορισμός Συνεδριάσεων και ποσού αποζημίωσης των 
γραμματέων της Ολομέλειας, της Εκτελεστικής Επι¬ 
τροπής, της Επιτροπής Φιλάθλου Πνεύματος, της Επι¬ 
τροπής Ολυμπιακής Προετοιμασίας και της Επιτρο¬ 
πής Ολυμπιακής Λαμπαδηδρομίας για το έτος 2005. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γενι¬ 


κής Γραμματείας Αθλητισμού και των αρμοδιοτήτων αυ¬ 
τής.» 

β) Του άρθρου 24 του ν. 1558/1985 «Κυβέρνηση και Κυ¬ 
βερνητικά Όργανα». 

γ) Του π.δ. 70/1975 «Περί Οργανώσεως των Υπηρεσιών 
και διάρθρωσης των τακτικών θέσεων του προσωπικού 
της Ε.Ο.Ε.» 

2. Το π.δ. 130/2000 «Καταστατικό της Ε.Ο.Ε. (ΦΕΚ 
113/Α/06.4.2000). 

3. Το άρθρο 17 2β ν. 3205/2003 «Αποζημίωσης Συμβου¬ 
λίων Επιτροπών.» 

4. Το άρθρο 37 ν. 2725/1999 «Επαγγελματικός και ερα¬ 
σιτεχνικός Αθλητισμός και λοιπές διατάξεις», όπως τρο¬ 
ποποιήθηκε και συμπληρώθηκε με το ν. 3057/10.11.2002 
(ΦΕΚ 239/Α/10.11.2002) 

5. Την υπ’ αριθμ. 133/24.3.2004 (ΦΕΚ 527/Β/24.3.2004) 
απόφαση του Πρωθυπουργού και Υπουργού Πολιτισμού 
«περί ανάθεσης αρμοδιοτήτων στην Αναπληρωτή Υπουρ¬ 
γό Πολιτισμού Φάνη Πάλλη - Πετραλιά και στους Υφυ¬ 
πουργούς Γεώργιο Ορφανό και Πέτρο Τατούλη», όπως 
διορθώθηκε με το ΦΕΚ 558/Β/2.4.2004. 

6. Το υπ’ αριθμ. 113/23.2.2005 έγγραφο της Ε.Ο.Ε. 

7. Το γεγονός ότι από την έκδοση της παρούσας προ- 
καλείται δαπάνη ποσού 5.000 ευρώ ετησίως που θα βα¬ 
ρύνει τον προϋπολογισμό της Ε.Ο.Ε., αποφασίζουμε: 

1. Καθορίζεται για το έτος 2005 ο αριθμός των Συνε¬ 
δριάσεων της Ολομέλειας, της Εκτελεστικής Επιτροπής, 
της Επιτροπής Φιλάθλου Πνεύματος, της Επιτροπής 
Ολυμπιακής Προετοιμασίας και της Επιτροπής Ολυμπια¬ 
κής Λαμπαδηδρομίας, σε δύο (2) συνεδριάσεις μηνιαίως 
αντίστοιχα, πέραν του κανονικού ωραρίου. 

2. Το ποσό της αποζημίωσης ανά συνεδρίαση για κάθε 
ένα από τους πέντε γραμματείς της Ε.Ο.Ε. καθορίζεται σε 
41,30 ευρώ ανά συνεδρίαση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθ. 25533 (6) 

Κανονισμός Προπονητών Ποδοσφαίρου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του α.ν. 397/68 "Περί επανασυστάσεως της Γενικής 
Γ ραμματείας Αθλητισμού και των αρμοδιοτήτων αυτής". 

β. Του ν. 1558/17.7.1985 "Κυβέρνηση και Κυβερνητικά 
Όργανα" όπως τροποποιήθηκε και ισχύει. 

γ. Του ν.3057/02 (ΦΕΚ239/Α/10.10.2002) "Τροποποίηση 
και συμπλήρωση του ν.2725/99, ρύθμιση θεμάτων Υπουρ¬ 
γείου Πολιτισμού και άλλες διατάξεις". 

δ. Της παραγράφου 9 του άρθρου 31 του ν.2725/1999 
"Ερασιτεχνικός και Επαγγελματικός αθλητισμός και άλ¬ 
λες διατάξεις" (ΦΕΚ/121 /Α/17.6.1999). 

2. Τη υπ. αρ. 133/24.3.2004 απόφαση Πρωθυπουργού 
και Υπουργού Πολιτισμού με θέμα "Ανάθεσης άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη" (ΦΕΚ527Β/24.3.2004), όπως 
ισχύει με τη Διόρθωση Σφάλματος (ΦΕΚ 558/Β/2.4.2004). 

3. Το υπ’ αριθμ. 11386/22.4.2004 έγγραφο της Ελληνι¬ 
κής Ποδοσφαιρικής Ομοσπονδίας (Ε.Π.Ο.). 

4. Το υπ’ αριθμ. 877/7.7.2004 έγγραφο της Ομοσπον¬ 
δίας Προπονητών Ποδοσφαίρου Ελλάδας (Ο.Π.Π.Ε.) 

5. Ότι από τις ρυθμίσεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού αποφασίζουμε: 

ΚΑΝΟΝΙΣΜΟΣ ΠΡΟΠΟΝΗΤΩΝ ΠΟΔΟΣΦΑΙΡΟΥ 

Άρθρο 1 
Προπονητής 

1. Προπονητής κατά την έννοια των διατάξεων του πα¬ 
ρόντος είναι κάθε πρόσωπο που έχει τα απαιτούμενα από 
τον κανονισμό αυτό προσόντα και δικαιούται κατά τις δια- 
τάξειςτου Κανονισμού Αγώνων Ποδοσφαίρου (Κ.Α.Π.) να 
εισέρχεται στον αγωνιστικό χώρο και να δίδει οδηγίες 
από την τεχνική περιοχή, έργο του δε είναι η υπεύθυνη 
προετοιμασία, εκγύμναση και εν γένει αγωνιστική κατά¬ 
σταση των ποδοσφαιριστών κάθε ομάδος. 

2. Η Ε.Π.Ο. οι Ενώσεις - μέλη αυτής-οι Π.Α.Ε. και τα πο¬ 
δοσφαιρικά σωματεία υποχρεούνται να προσλάβουν 
αποκλειστικά ως προπονητές, τα φυσικά πρόσωπα που 
υπάγονται στις διατάξεις του παρόντος κανονισμού. 

Άρθρο 2 

Επαγγελματικά προσόντα προπονητή ποδοσφαίρου 

Το επάγγελμα του προπονητή ποδοσφαίρου στην Ελ¬ 
λάδα ασκούν: 

α) Οι πτυχιούχοι των τμημάτων φυσικής αγωγής και 
Αθλητισμού ( Τ.Ε.Φ.Α.Α.) των ελληνικών πανεπιστημίων 
με κύρια ειδικότητα στο άθλημα του ποδοσφαίρου. 

β) Οι Διπλωματούχοι της Σχολής Προπονητών Ποδο¬ 
σφαίρου της Ε.Π.Ο. καθώς και των σχολών προπονητών 
της Γ ενικής Γ ραμματείας Αθλητισμού. 

γ) Οι πτυχιούχοι ή κάτοχοι διπλώματος αναγνωρισμέ¬ 
νων σχολών προπονητών του εξωτερικού των χωρών του 
πρωτοκόλλου της αμοιβαίας αναγνώρισης των προπονη- 
τικών προσόντων της υ.Ε.Ρ.Α. 

δ) Οι πτυχιούχοι ή κάτοχοι διπλώματος αναγνωρισμέ¬ 
νων σχολών, οι οποίοι πληρούν τις προϋποθέσεις της 
παρ.3του άρθρου 31 του ν.2725/99, όπως ισχύει. 

Άρθρο 3 

Άδεια άσκησης επαγγέλματος 

1. Η άσκηση του επαγγέλματος του προπονητή επιτρέ¬ 
πεται μόνο στον κάτοχο άδειας, που χορηγείται από τη 
Γενική Γραμματεία Αθλητισμού. Η απόφαση χορήγησης 
της άδειας κοινοποιείται στην Ε.Π.Ο. και στη Ο.Π.Π.Ε., οι 
οποίες τηρούν μητρώο προπονητών για κάθε κατηγορία. 
Απαραίτητη προϋπόθεση για την άσκηση του επαγγέλμα¬ 
τος μετά τη χορήγηση της άδειας για μεν τους Έλληνες 
είναι η εγγραφή ως μέλος σε σύνδεσμο προπονητών - μέ¬ 
λος της Ο.Π.Π.Ε. για δε τους αλλοδαπούς η τήρηση των 
όρων του άρθρου 4 του παρόντος. 

2. Για την χορήγηση της άδειας άσκησης του επαγγέλ¬ 
ματος του προπονητή ποδοσφαίρου απαιτείται υποβολή 
αίτησης συνοδευόμενη από τα εξής δικαιολογητικά: 

α) Πτυχίο Τμήματος Επιστήμης Φυσικής Αγωγής και 
Αθλητισμού (Τ.Ε.Φ.Α.Α.), με κύρια ή πρώτη ειδικότητα στο 
ποδόσφαιρο, ή ισότιμης σχολής της αλλοδαπής, ή δί¬ 
πλωμα σχολών της Γ.Γ.Α. ή δίπλωμα της Εθνικής Σχολής 
Προπονητών της παρ.4 του άρθρου 31 ν.2725/1999, ή 
ισότιμης σχολής της αλλοδαπής, ή δίπλωμα της σχολής 


προπονητών Ποδοσφαίρου της Ε.Π.Ο., ή ισότιμης σχο¬ 
λής της αλλοδαπής, ή σχολής χώρων του πρωτοκόλλου 
αμοιβαίας αναγνώρισης προπονητικών προσόντων της 
υ.Ε.Ρ.Α. 

β) Αντίγραφο ποινικού μητρώου, που να αποδεικνύει ότι 
δεν υφίσταται τελεσίδικη καταδίκη για τα αδικήματα που 
αναφέρονται στις περιπτώσεις β'καιγ'της παρ. 1 του άρ¬ 
θρου 3 ν.2725/1999, όπως τροποποιήθηκαν και ισχύουν 
με τις διατάξειςτου άρθρου 1 του Νόμου 2858/2000 (ΦΕΚ 
247/Α/7.11.2000). 

γ) Πιστοποιητικό της αρμόδιας εισαγγελικής αρχής που 
να βεβαιώνει ότι δεν εκκρεμεί ποινική δίωξη για τα αδική¬ 
ματα της περ. β' και γ' της παραγράφου 1 του άρθρου 3 
του ν. 2725/1999,όπως τροποποιήθηκαν και ισχύουν με 
τις διατάξειςτου άρθρου 1 του ν.2858/2000 (ΦΕΚ247/Α/ 
7.11.2000). 

δ) Πιστοποιητικό υγείας από τις υγειονομικές επιτρο¬ 
πές των οικείων Νομαρχιακών Αυτοδιοικήσεων του εθνι¬ 
κού Συστήματος Υγείας. 

ε) παράβολο εκατόν σαράντα επτά (147) Ευρώ, εκδιδό- 
μενο από την Εθνική Τράπεζα της Ελλάδος, σε πίστωση 
του λογαριασμού 040/546176-69, το ύψος του οποίου 
μπορεί να αναπροσαρμόζεται με απόφαση του αρμοδίου 
για τον αθλητισμό Υπουργού. 

3. Για όσους κατέχουν πτυχίο ή δίπλωμα αναγνωρισμέ¬ 
νων Πανεπιστημίων ή σχολών προπονητών του εξωτερι¬ 
κού, απαιτείται και γνώμη για την ισοτιμία της πενταμε¬ 
λούς επιτροπής που λειτουργεί στην έδρα του Ελληνικού 
Κέντρου Αθλητικής Έρευνας και Τεχνολογίας (Ε.Κ.Α.Ε.Τ.) 
σύμφωνα με τις ειδικότερες διατάξεις της παρ. 3 του άρ¬ 
θρου 31 του ν.2725/1999. Μέχρι να λειτουργήσει η ανωτέ¬ 
ρω πενταμελής Επιτροπή απαιτείται και γνώμη για την ισο¬ 
τιμία της Επιτροπής ισοτιμιών σύμφωνα με την παράγρα¬ 
φο 13 του άρθρου 77 του ν.3057/2002 (ΦΕΚ 239/Α/ 
10 . 10 . 2002 ). 

4. Στους πτυχιούχους Τ.Ε.Φ.Α.Α. χορηγείται άδεια 
άσκησης επαγγέλματος κατηγορίας υ. Ε. Ρ.Α. Α' σύμφωνα 
με τις προϋποθέσεις του άρθρου 31 του ν. 2725/1999 και 
του άρθρου 136 παρ. 5 εδ. β' και γ'του ιδίου νόμου όπως 
τούτο τροποποιήθηκε με το άρθρο 77 παρ. 14 ν.3057/ 
2002 . 

5. Στους προπονητές της προηγούμενης παραγράφου 
προκειμένου για την άσκηση του επαγγέλματος τους 
στην Ελλάδα, χορηγείται άδεια άσκησης επαγγέλματος 
υ.Ε.Ρ.Α. ΡΗΟ, εφ’ όσον αποδεικνύουν αδιάλειπτη πεντα¬ 
ετή επαγγελματική απασχόληση ως προπονητές της κα¬ 
τηγορίας υ.Ε.Ρ.Α. Α'. 

6. Σε πτυχιούχους Τ.Ε.Φ.Α.Α. με δευτερεύουσα ειδικό¬ 
τητα του ποδοσφαίρου παρέχεται η δυνατότητα φοίτη¬ 
σης σε σχολή προπονητών υΕΡΑ Α', σε δε πτυχιούχους 
ΤΕΦΑΑ με ειδικότητα άλλη εκτός ποδοσφαίρου παρέχε¬ 
ται η δυνατότητα φοίτησης σε σχολή προπονητών υΕΡΑ 
Β', ανεξαρτήτως των λοιπών προϋποθέσεων συμμετοχής 
που τίθενται από τον κανονισμό λειτουργίας σχολών της 
ΕΠΟ. 

Άρθρο 4 

Δικαίωμα και όροι άσκησης 

του επαγγέλματος του προπονητή από αλλοδαπούς 

1. Η πρόσληψη και απασχόληση αλλοδαπού προπονη¬ 
τή σε ομάδες επαγγελματικών κατηγοριών, επιτρέπεται 
ύστερα από έγκριση (βεβαίωση νομίμων προσόντων) που 
παρέχεται στην ενδιαφερόμενη Π.Α.Ε. από την Γενική 

Γραμματεία Αθλητισμού (Γ.Γ.Α.), μετά από εισήγηση του 
Δ.Σ. της Ε.Π.Ο. και της Ο.Π.Π.Ε., εφόσον πληρούνται οι 
εξής προϋποθέσεις. 

α) Είναι κάτοχος ισότιμου διπλώματος ΡΒΟ-υ.Ε.Ρ.Α, 
των σχολών του πρωτοκόλλου της αμοιβαίας αναγνώρι¬ 
σης για τα προπονητικά προσόντα της υ.Ε.Ρ.Α.ή κάτοχος 
ισοτίμου διπλώματος, αναγνωρισμένου από την προβλε- 
πόμενη, Επιτροπή Ισοτιμιών, του άρθρου 31 παρ. 3του ν. 
2725/1999 όπως ισχύει. 

β) Έχει εργαστεί ως προπονητής σε ομάδα εθνικών κα¬ 
τηγοριών για μία (1) τουλάχιστον αγωνιστική περίοδο ή 
σε εθνική ομάδα, εντός της τελευταίας τριετίας. 

γ) Έχει ηλικία μέχρι εβδομήντα (70) ετών. 

δ) Έχει προσληφθεί, ως συνεργάτης του αλλοδαπού 
και έλληνας προπονητής. 

ε) Δηλώνει ότι αποδέχεται ανεπιφύλακτα τις διατάξεις 
του παρόντος κανονισμού, του καταστατικού και των κα¬ 
νονισμών της Ε.Π.Ο. και της ισχύουσας ελληνικής νομο¬ 
θεσίας και ότι το ιδιωτικό συμφωνητικό, που θα καταρτι- 
σθεί και θα υποβληθεί στη Γενική Γ ραμματεία Αθλητισμού 
(Γ.Γ.Α.), στην οικεία Δημόσια Οικονομική Υπηρεσία 
(Δ.Ο.Υ), στην Ελληνική Ποδοσφαιρική Ομοσπονδία 
(Ε.Π.Ο.), στην Ένωση Ποδοσφαιρικών Ανωνύμων Εται¬ 
ρειών (Ε.Π.Α.Ε.), και στην Ομοσπονδία Προπονητών Πο¬ 
δοσφαίρου Ελλάδας (Ο.Π.Π.Ε.), είναι το μόνο που ανα¬ 
γνωρίζει, συνομολογεί και αποδέχεται έναντι οποιοσδή¬ 
ποτε ποδοσφαιρικής ή άλλης αρχής στην Ελλάδα και στο 
εξωτερικό. 

2. Δεν επιτρέπεται η πρόσληψη αλλοδαπού προπονητή 
από ερασιτεχνικά σωματεία και Π.Α.Ε. Β' και Γ' Εθνικής, 
ούτε με την ιδιότητα του τεχνικού σύμβουλου, ούτε με την 
ιδιότητα του τεχνικού συμβούλου του Προέδρου ή άλλου 
μέλους του Δ.Σ., ούτε με την ιδιότητα του ανιχνευτή τα¬ 
λέντων (σκάουτερ-εοουΐθή, ούτε με οποιαδήποτε άλλη 
ιδιότητα που σχετίζεται έστω με την συμβουλευτική υπη¬ 
ρεσία εκπαίδευσης και εκγύμνασης ποδοσφαιριστών, 
αγωνιστικής τακτικής και καθοδήγησης της ομάδας σε 
προπονήσεις και αγώνες. 

Της απαγόρευσης αυτής εξαιρούνται οι υπήκοοι χω- 
ρών-μελών -της Ε.Ε., τηρουμένων των εκάστοτε ισχυου- 
σών σχετικών διατάξεων του κοινοτικού δικαίου. 

Άρθρο 5 

Ιδιωτικό συμφωνητικό πρόσληψης προπονητή 

1. Το ιδιωτικό συμφωνητικό πρόσληψης μεταξύ του 
προπονητή και της Π.Α.Ε. ήτου σωματείου, καθώς και κά¬ 
θε τροποποίηση αυτού, κατατίθεται υποχρεωτικά στην 
αρμόδια Δ.Ο.Υ., επίσημο δε αντίγραφο του κατατεθέντος 
στην Δ.Ο.Υ. συμφωνητικού κατατίθεται στην Ο.Π.Π.Ε. και 
επίσης, για μεντις εθνικές κατηγορίες στην Ε.Π.Ο., για δε 
τα σωματεία τοπικών κατηγοριών στην οικεία τοπική ένω¬ 
ση, σε χρονικό διάστημα δεκαπέντε (15) ημερών απάτης 
υπογραφής του. 

2. Το ιδιωτικό συμφωνητικό υποχρεωτικά περιλαμβάνει: 

α) Στοιχεία των συμβαλλομένων. 

β) Διάρκεια ισχύος της σύμβασης. 

γ) Τις πόσης φύσεως τακτικές και έκτακτες αποδοχές, 
καθώς και τις λοιπές σε είδος παροχές του προπονητή 

δ) Ρήτρα σύμφωνα με την οποία τα συμβαλλόμενα μέρη 
υποχρεωτικά συμφωνούν και αποδέχονται ότι καθιστούν 
αποκλειστικά αρμόδια για την επίλυση των τυχόν μεταξύ 
τους οικονομικών διαφορών, τις αρμόδιες επιτροπές επί¬ 
λυσης οικονομικών διαφορών. 


ε) Ρήτρα ότι το ιδιωτικό συμφωνητικό πρόσληψης είναι 
το μόνο που αναγνωρίζει, συνομολογεί και αποδέχεται 
έναντι οποιασδήποτε ποδοσφαιρικής ή άλλης αρχής στην 
Ελλάδα και στο εξωτερικό. 

Άρθρο 6 

Κατηγορίες προπονητών 

Οι κατηγορίες των προπονητών ποδοσφαίρου στην Ελ¬ 
λάδα είναι: 

1. ΡΒΟ-υ.Ε.Ρ.Α. 

2. υ.Ε.Ρ.Α. Α' 

3. υ.Ε.Ρ.Α. Β' 

Τα μέχρι την έκδοση του παρόντος διπλώματα και κα¬ 
τηγορίες προπονητών εξακολουθούν να ισχύουν υπό τις 
προϋποθέσεις των διατάξεων του παρόντος. 

Άρθρο 7 

Δικαίωμα εργασίας ανάλογα με κατηγορία 
Ετήσια σεμινάρια 

1. Οι προπονητές ποδοσφαίρου έχουν το δικαίωμα να 
ασκήσουν το επάγγελμα αυτό ανάλογα με την κατηγορία 
τους ως εξής: 

α. Οι κατέχοντες δίπλωμα ΡΒΟ-υ.Ε.Ρ.Α., ή δίπλωμα Α' 
κατηγορίας σύμφωνα με τις μέχρι σήμερα ισχύουσες δια¬ 
τάξεις, σε σωματεία και Π.Α.Ε. όλων των κατηγοριών. 

β. Οι κατέχοντες δίπλωμα υ.Ε.Ρ.Α. Α', ή δίπλωμα Β' κα¬ 
τηγορίας σύμφωνα με τις μέχρι σήμερα ισχύουσες δια¬ 
τάξεις, σε σωματεία και Π.Α.Ε. όλων των κατηγοριών, 
πλην των επαγγελματικών. Κατ’ εξαίρεσιν οι κατέχοντες 
δίπλωμα Β' κατηγορίας σύμφωνα με τις μέχρι σήμερα 
ισχύουσες διατάξεις μπορούν να ασκήσουν το επάγγελ¬ 
μα σε σωματεία και Π.Α.Ε. μέχρι Β' Εθνικής κατηγορίας 
εφ’ όσον αποδεικνύουν ότι έχουν ήδη εργαστεί σε ομάδα 
τέτοιας κατηγορίας επί ένα τουλάχιστον έτος. 

γ. Οι κατέχοντες δίπλωμα υ.Ε.Ρ.Α. Β', ή δίπλωμα Γ κα¬ 
τηγορίας σύμφωνα με τις μέχρι σήμερα ισχύουσες διατά¬ 
ξεις , σε ερασιτεχνικά σωματεία όλων των κατηγοριών 
των τοπικών ενώσεων. Κατ’ εξαίρεσιν οι κατέχοντες δί¬ 
πλωμα Γ' κατηγορίας σύμφωνα με τις μέχρι σήμερα ισχύ- 
ουσες διατάξεις, μπορούν να ασκήσουντο επάγγελμα σε 
ερασιτεχνικά σωματεία μέχρι και Δ' Εθνικής εφ’ όσον απο- 
δεικνύουν ότι έχουν ήδη εργαστεί σε ομάδα τέτοιας κα¬ 
τηγορίας επί ένα τουλάχιστον έτος. 

2. Η Ε.Π.Ο. και η Ο.Π.Π.Ε. καθώς και τα μέλη αυτών μπο¬ 
ρούν να διοργανώνουν κάθε χρόνο επιμορφωτικά σεμινά¬ 
ρια προπονητών όλων των κατηγοριών. Για την διατήρη¬ 
ση της άδειας άσκησης του επαγγέλματος είναι υποχρε¬ 
ωτική η παρακολούθηση ενός τουλάχιστον σεμιναρίου 
των παραπάνω αθλητικών φορέων ανά τριετία. 

3. Κάθε διοργάνωση εκδηλώσεων επιμόρφωσης προ¬ 
πονητών των ανωτέρω φορέων πρέπει να προγραμματί¬ 
ζεται σε ημερομηνίες απέχουσες περισσότερο του ενός 
μηνάς από τα σεμινάρια της Ο.Π.Π.Ε. 

4. Προπονητές με άδεια άσκησης επαγγέλματος 
υ.Ε.Ρ.Α. ΡΒΟ ή Α' κατηγορίας που εργάστηκαν ως ομο¬ 
σπονδιακοί προπονητές στην Ελλάδα ή στο εξωτερικό για 
τουλάχιστον τρία έτη, ή, εργάστηκαν ως πρώτοι προπονη¬ 
τές σε Π.Α.Ε. στην Ελλάδα ή στο εξωτερικό για τουλάχι¬ 
στον δέκα έτη, ή, εργάστηκαν ως πρώτοι προπονητές σε 
Π.Α.Ε. ή σωματεία στην Ελλάδα ή στο εξωτερικό για του¬ 
λάχιστον δεκαπέντε έτη, ή, έχουν διδάξει σε τουλάχιστον 
τρεις σχολές της ημεδαπής ή της αλλοδαπής, ή, έχουν 
τουλάχιστον δεκαετή διδακτική εμπειρία, σε σχολές ή επι¬ 
μορφωτικά σεμινάρια προπονητών, μετά από έλεγχο των 
δικαιολογητικών και εισήγηση της Ο.Π.Π.Ε., ονομάζονται 

από το Δ.Σ. της Ε.Π.Ο. "Καθηγητές ποδοσφαίρου". Οι πα¬ 
ραπάνω, εκτός από τον τίτλο που αποκτούν για την προ¬ 
σφορά τους στο ποδόσφαιρο, μπορούν να διδάσκουν, 
αφού επιλεγούν αρμοδίως, σε σχολές προπονητών. 

Άρθρο 8 

Υποχρέωση πρόσληψης προπονητή από Π.Α.Ε. 
και σωματεία 

1. Η Ε.Π.Ο. και οι Ε.Π.Σ., καθώς και οι Π.Α.Ε. και τα σω¬ 
ματεία επαγγελματικών κατηγοριών, για την Α' ποδο¬ 
σφαιρική τους ομάδα, υποχρεούνται να προσλαμβάνουν 
και να απασχολούν ως προπονητές, κατόχους διπλώμα¬ 
τος ΡΒΟ-υ.Ε.Ρ.Α. ή κατόχους άδειας ασκήσεως επαγγέλ¬ 
ματος προπονητή Α' κατηγορίας που χορηγεί η Γενική 
Γραμματεία Αθλητισμού, επιφυλασσομένης της διατάξε- 
ωςτου άρθρου 7παρ. 1 περ. β.τουπαρόντος κανονισμού. 

2. Τα ερασιτεχνικά σωματείατου εθνικού ερασιτεχνικού 
πρωταθλήματος υποχρεούνται να προσλαμβάνουν και να 
απασχολούν προπονητή της Α' ποδοσφαιρικής τους ομά¬ 
δας, κάτοχο διπλώματος τουλάχιστον υ.Ε.Ρ.Α. Α' ή Β' κα¬ 
τηγορίας, επιφυλασσομένης της διατάξεως του άρθρου 
7 παρ. 1 περ. γ του παρόντος κανονισμού. 

3. Τα ερασιτεχνικά σωματεία της ανωτάτης κατηγορίας 
των τοπικών πρωταθλημάτων των Ενώσεων Ποδοσφαιρι¬ 
κών Σωματείων (Ε.Π.Σ.) υποχρεούνται να προσλαμβά¬ 
νουν και να απασχολούν προπονητή της Α’ ποδοσφαιρι¬ 
κής τους ομάδας, κάτοχο διπλώματος τουλάχιστον 
υ.Ε.Ρ.Α. Β'ή Γ' κατηγορίας. Απάτην υποχρέωση πρόσλη¬ 
ψης προπονητή εξαιρούνται τα ερασιτεχνικά σωματεία Β' 
& Γ κατηγορίας των Ε.Π.Σ. Στην περίπτωση αυτή καθή¬ 
κοντα προπονητή μπορεί να εκτελεί, μετά από άδεια της 
αρμόδιας επιτροπής της οικείας Ε.Π.Σ., κάθε φυσικό πρό¬ 
σωπο που: 

α. Είναι απόφοιτοςΤ. Ε. Φ. Α.Α. ή πρώην ποδοσφαιριστής 
που αγωνιζόταν για τουλάχιστον πέντε (5) έτη και αποδει- 
κνύει με βεβαίωση του αγωνιστικού τμήματος της Ε.Π.Ο. 
και είναι απόφοιτος τουλάχιστον γυμνασίου ή ισότιμης 
σχολής. 

β. Δεν εμπίπτει στα κωλύματα του άρθρου 3 του ν. 
2725/1999. 

4. Σε περίπτωση ανόδου τους, οι Π.Α.Ε. ή τα σωματεία 
δύνανται να διατηρήσουν τον προπονητή της προηγού¬ 
μενης αγωνιστικής περιόδου, ανεξάρτητα από την κατη¬ 
γορία του διπλώματος που αυτός κατέχει. 

5. Οι προσλαμβανόμενοι ως βοηθοί προπονητών πρέπει 
να διαθέτουν δίπλωμα ίσης ή της αμέσως κατώτερης βαθ¬ 
μίδας από αυτό του πρώτου προπονητή της ομάδας. 

Άρθρο 9 

Επιτροπές Επίλυσης Οικονομικών Διαφορών 

1. Οι οικονομικές διαφορές που προκύπτουν μεταξύ 
προπονητών και σωματείων τοπικών κατηγοριών επιλύο¬ 
νται από την αρμόδια επιτροπή της οικείας Ε.Π.Σ. 

2. Οι οικονομικές διαφορές που προκύπτουν μεταξύ 
προπονητών και σωματείων της Δ' Εθνικής κατηγορίας 
επιλύονται από την επιτροπή Ιδιότητας - Μετεγγραφών 
της Ε.Π.Ο. 

3. Οι οικονομικές διαφορές που προκύπτουν μεταξύ 
προπονητών και Π.Α.Ε. επιλύονται από την Επιτροπή Επί¬ 
λυσης Οικονομικών Διαφορώντης Ε.Π.Α.Ε. 

4. Οι αποφάσεις των ανωτέρω πρωτοβαθμίων οργάνων 
προσβάλλονται σε δεύτερο βαθμό ενώπιον της δευτερο¬ 
βάθμιας Επιτροπής Επίλυσης Οικονομικών Διαφορών 
της Ε.Π.Ο. 


Άρθρο 10 

Επιτροπή Ισοτιμιών 

Η αναγνώριση τίτλων σπουδών σε Σχολές προπονητών 
ποδοσφαίρου της αλλοδαπής και η ισοτιμία τους προς 
τους τίτλους σπουδών των Σχολών προπονητών ποδο¬ 
σφαίρου της ημεδαπής, καθώς και η κατάταξή τους σε 
ανάλογη κατηγορία, λαμβανομένων υπόψη των κανονι¬ 
σμών των διεθνών συνομοσπονδιών, και του παρόντος 
κανονισμού, γίνεται από την Επιτροπή Ισοτιμιών της 
παρ.3του άρθρου 31 του ν.2725/99, όπως ισχύει. 

Άρθρο 11 

Εκπαιδευτικό Συμβούλιο 

Στην Ε.Π.Ο. λειτουργεί η Επιτροπή Εκπαιδευτικού Συμ¬ 
βουλίου με τις αρμοδιότητες που προβλέπονται στο κα¬ 
ταστατικό της και στον παρόντα κανονισμό. 

α) Η Επιτροπή αποτελείται από τον Πρόεδρο, που είναι 
μέλος του Δ.Σ. της Ε.Π.Ο., από έναν εκπρόσωπο της Ομο¬ 
σπονδίας Προπονητών Ποδοσφαίρου Ελλάδος κάτοχο 
άδειας άσκησης επαγγέλματος υ.Ε.Ρ.Α. ΡΒΟ ή Α' κατηγο¬ 
ρίας ως αντιπρόεδρο, τους εκάστοτε Ομοσπονδιακούς 
Προπονητές των Εθνικών Ομάδων Ανδρών και Ελπίδων, 
από ένα μέλος Δ.Ε.Π. ή Ε.Ε.Π. Τ.Ε.Φ.Α.Α., με συγγραφικό 
έργο και διδακτική εμπειρία στην προπονητική ποδοσφαί¬ 
ρου, από έναν αθλητίατρο, από ένα μέλος Δ.Ε.Π. ή Ε.Ε.Π. 
Νομικής Σχολής με συγγραφικό έργο και διδακτική εμπει¬ 
ρία σε θέματα αθλητικού δικαίου και έναν Προπονητή, κά¬ 
τοχο του τίτλου του Καθηγητή ποδοσφαίρου, που ορίζο¬ 
νται από το Δ.Σ. της Ε. Π .Ο. Χρέη γραμματέα της επιτροπής 
εκτελεί υπάλληλος της Ε.Π.Ο. οριζόμενος από Δ.Σ. αυτής. 

β) Η θητεία των μελών, που ορίζονται με ισάριθμα ανα¬ 
πληρωματικά μέλη, ακολουθεί τη θητεία του Δ.Σ. της 
Ε.Π.Ο. .Δικαίωμα αλλαγών των μελών ανεξαρτήτως χρό¬ 
νου θητείας έχουν τα νέα Δ.Σ. Ε.Π.Ο., Ο.Π.Π.Ε., που προ¬ 
κύπτουν μετά από αρχαιρεσίες. 

γ) Το Εκπαιδευτικό Συμβούλιο συνεδριάζει υποχρεωτι¬ 
κά μία φοράτο μήνα στα γραφεία της Ε.Π.Ο.. Έκτακτη συ¬ 
νεδρίαση μπορεί να ζητήσει μέλος του με έγγραφο αίτη¬ 
μά του στον γραμματέα της Επιτροπής, που μπορεί να 
απαντηθεί εγγράφως εντός τριών εργάσιμων ημερών 
από την κατάθεσή του. 

δ) Το Δ.Σ. της Ε.Π.Ο. ορίζει με απόφαση του το ποσό 
αμοιβής αποζημίωσης και το ποσό οδοιπορικών των με¬ 
λών του Εκπαιδευτικού Συμβουλίου. 

Άρθρο 12 

Μητρώο προπονητών - Ταυτότητα εργασίας 

1. Στην Ε.Π.Ο. και στη Ο.Π.Π.Ε. τηρείται μητρώο προ¬ 
πονητών ανά κατηγορία. 

2. Πριντην έναρξη κάθε ετήσιας αγωνιστικής περιόδου 
και μετά την κατάθεση των σχετικών δικαιολογητικών, η 
Ε.Π.Ο. εκδίδει τις αντίστοιχες ταυτότητες προπονητών 
που φέρουν την σφραγίδα του συνδέσμου προπονητών 
και της Ο.Π.Π.Ε καθώς και θεώρηση της Ε.Π.Ο. 

3. Προπονητής ο οποίος δεν κατέχει την ως άνω ταυτό¬ 
τητα, απαγορεύεται να εισέλθει στον αγωνιστικό χώρο. 

Άρθρο 13 

Κυρώσεις σε σωματεία και Π.Α.Ε. 

Σωματεία και Π.Α.Ε. που δεν τηρούν τις διατάξεις του 
παρόντος κανονισμού τιμωρούνται, ανάλογα με την βα¬ 
ρύτητα του παραπτώματος, από τα αρμόδια πειθαρχικά 

όργανα με την επιβολή χρηματικού προστίμου ως ακο¬ 
λούθως: 

α) Σωματεία τοπικών κατηγοριών με χρηματικό πρόστι¬ 
μο από 400 έως 1.500 ευρώ 

β) Σωματεία Δ’ Εθνικής κατηγορίας με χρηματικό πρό¬ 
στιμο από 600 έως 2.000 ευρώ 

γ) Π.Α.Ε. Γ’ Εθνικής κατηγορίας με χρηματικό πρόστιμο 
από 1.000 έως 3.000 ευρώ 

δ) Π.Α.Ε. Β’ Εθνικής κατηγορίας με χρηματικό πρόστιμο 
από 2.000 έως 4.000 ευρώ 

ε) Π.Α.Ε. Α’ Εθνικής κατηγορίας με χρηματικό πρόστιμο 
από 2.500 έως 6.000 ευρώ 

Η πειθαρχική δίωξη εισάγεται αυτεπαγγέλτως από τα 
αρμόδια πειθαρχικά όργανα ή κατόπιν καταγγελίας της 
Ο.Π.Π.Ε. ή των μελώντης. 

Σε περίπτωση υποτροπής τα παραπάνω πρόστιμα δι¬ 
πλασιάζονται. 

Τα επιβαλλόμενα πρόστιμα περιέχονται στο ταμείο της 
κατά περίπτωση διοργανώτριας αρχής, η οποία, με από¬ 
φαση του Δ.Σ. αυτής μπορεί να εκχωρήσει ποσοστό μέχρι 
50% στην Ο.Π.Π.Ε. 

Άρθρο 14 

Πειθαρχικός έλεγχος προπονητών - Ανάκληση άδειας 
άσκησης επαγγέλματος 

1. Οι προπονητές υπόκεινται σε πειθαρχικό έλεγχο σύμ¬ 
φωνα με όσα προβλέπονται στους οικείους κανονισμούς 
της Ε.Π.Ο. και των Ενώσεών της τιμωρούμενοι από τα οι¬ 
κεία δικαιοδοτικά όργανα. 

2. Σε περίπτωση βαρείας και καθ’ υποτροπήν παράβα¬ 
σης διατάξεωντου παρόντος κανονισμού η Ε.Π.Ο. ύστερα 
από πρόταση του Εκπαιδευτικού Συμβουλίου εισηγείται 
προς τον αρμόδιο για τον αθλητισμό Υπουργό την ανά¬ 
κληση της αδείας ασκήσεως επαγγέλματος προπονητή. 

3. Οι προπονητές υπόκεινται σε πειθαρχικό έλεγχο σύμ¬ 
φωνα και με τον εσωτερικό κανονισμό και το καταστατικό 
της Ο.Π.Π.Ε., τιμωρούμενοι: 

α. Από τις οικείες πειθαρχικές επιτροπές των Συνδέ¬ 
σμων - μελώντης Ο.Π.Π.Ε. για παραβάσεις και καταγγε¬ 
λίες που αφορούν προπονητές - μέλη των Συνδέσμων. 

β. Απάτην πειθαρχική επιτροπή της Ο.Π.Π.Ε. για παρα¬ 
βάσεις και καταγγελίες που αφορούν απασχολούμενους, 
προπονητές σε Π.Α.Ε. και Εθνικά πρωταθλήματα. 

γ. Από την πειθαρχική επιτροπή της Ο.Π.Π.Ε. για παρα¬ 
βάσεις και καταγγελίες της περιπτώσεως α. εφ’ όσον ο 
Σύνδεσμος Προπονητών - μέλος της Ο.Π.Π.Ε. δεν επιλη- 
φθεί του θέματος της παράβασης, ή της καταγγελίας, 
εντός δέκα ημερολογιακών ημερών από την παράβαση ή 
την καταγγελία. 

4. Ανάλογα με την βαρύτητα του παραπτώματος ο προ¬ 
πονητής τιμωρείται με την ποινή, της έγγραφης επίπλη¬ 
ξης, ή, προστίμου μέχρι χιλίων ΕΥΡΩ (1000 €) περιεχομέ¬ 
νου στο ταμείο της Ο.Π.Π.Ε., ή, αφαίρεση ή μη χορήγηση 
της ταυτότητας εργασίας ή, προσωρινής διαγραφής έως 
δύο ετών από τον Σύνδεσμο που ανήκει. Η απόφαση λαμ- 
βάνεται ύστερα από προηγούμενη κλήση του προπονητή 
σε απολογία, η οποία πρέπει να του επιδοθεί τουλάχιστον 
πέντε μέρες πριν από τη συνεδρίαση του πειθαρχικού ορ¬ 
γάνου. Σε περίπτωση υποτροπής, ή ιδιαίτερα σοβαρού 
πειθαρχικού αδικήματος, ο αρμόδιος για τον αθλητισμό 
Υπουργός μπορεί να ανακαλεί προσωρινά ή οριστικά την 
άδεια άσκησης επαγγέλματος του προπονητή, ύστερα 
από εισήγηση της Ο.Π.Π.Ε. 


Άρθρο 15 

Υποχρεώσεις, κωλύματα, παραβάσεις, ποινές 

1. Απαγορεύεται και είναι απολύτως άκυρη η απόκτηση 
μετοχών Π.Α.Ε. από προπονητές ποδοσφαίρου εφόσον 
είναι σε ενεργό δράση, καθώς και από συζύγους των προ¬ 
σώπων αυτών και συγγενείς τους πρώτου βαθμού. 

2. Ο προπονητής ποδοσφαίρου απαγορεύεται να είναι 
μέλος Δ.Σ. Αθλητικής Ανώνυμης Εταιρείας, ή αθλητικού 
σωματείου που καλλιεργείτο άθλημα του ποδοσφαίρου , 
διαιτητής ποδοσφαίρου ή διαμεσολαβητής ποδοσφαιρι¬ 
στών (πιαπαρθή. 

3. Όποιος κατέχει άδεια άσκησης επαγγέλματος προ¬ 
πονητή ποδοσφαίρου, δεν μπορεί να διατηρεί την αθλητι¬ 
κή του ιδιότητα και να αγωνίζεται σε επίσημους αγώνες 

ποδοσφαίρου, εκτός εάν καταθέσει άδεια ασκήσεως 
του επαγγέλματος στην Ε.Π.Ο. 

4. Προπονητής, ο οποίος έχει συμβληθεί με σωματείο, ή 
Π.Α.Ε., με την ιδιότητα αυτή, ή ως τεχνικός Σύμβουλος, ή 
τεχνικός Διευθυντής, ή ως συνεργάτης - προπονητής, 
απαγορεύεται να παρέχει τις υπηρεσίες του και σε άλλο 
σωματείο, ή ΠΑΕ, έστω και χωρίς αμοιβή. 

5. Σε κάθε αγώνα πρωταθλήματος ή κυπέλλου που συμ¬ 
μετέχουν Π.Α.Ε. ή σωματεία του εδαφίου γ της παρ 5 του 
άρθρου 31 του Ν2725/99 που διοργανώνει η Ε.Π.Α.Ε, ή 
Ε.Π.Ο., ή οι Ε.Π.Σ., ο παρατηρητής ή ο τέταρτος διαιτητής 
και ελλείψει αυτών ο πρώτος διαιτητής του αγώνα, μαζί με 
τα δελτία των αθλητών των διαγωνιζομένων ομάδων, 
ελέγχει και την εγκυρότητα του δελτίου ταυτότητας του 
προπονητή. Σε περίπτωση που το δελτίο ταυτότητας του 
προπονητή έχει λήξει ή δεν υπάρχει, απαγορεύεται η συμ¬ 
μετοχή του στον αγώνα. 

6. Στους Συλλόγους (Π.Α.Ε. ή Σωματεία) που δεν χρησι¬ 
μοποιούν προπονητές, ή χρησιμοποιούν προπονητές κα¬ 
τά παράβαση των διατάξεων του παρόντος κανονισμού, 
επιβάλλονται οι κυρώσεις, κατά τα οριζόμενα στον οικείο 
κανονισμό της Ε.Π.Ο., καθώς και οι κυρώσεις της παρα¬ 
γράφου 3του άρθρου 8 και της παρ. 6 του άρθρου 50 του 
ν.2725/1999. 

Άρθρο 16 

Οικονομικές Υποχρεώσεις Προπονητών 

Ι.Το Δ.Σ. της Ε.Π.Ο. με απόφασή του καθορίζει κάθε 
έτος, το ποσοστό παρακράτησης επί των αμοιβών των 
προπονητών, εκ του οποίου το 50% αποδίδεται στην 
Ο.Π.Π.Ε.. για τις λειτουργικές της ανάγκες. Σε κάθε περί¬ 
πτωση το αποδιδόμενο στην Ο.Π.Π.Ε. ποσό δεν μπορεί να 
είναι μικρότερο του δύο τοις εκατό (2%) επί των ακαθαρί¬ 
στων ετήσιων αποδοχώντων προπονητών. Αντίστοιχο πο¬ 
σοστό, για τον ίδιο λόγο, παρακρατείται από τις Ε.Π.Σ. 
υπέρ των Συνδέσμων Προπονητών - μελών της Ο.Π.Π.Ε. 
για τους προπονητές των τοπικών πρωταθλημάτων. 

2. Οι εργαζόμενοι προπονητές για να παραλάβουν την 
ταυτότητά τους, η οποία είναι απαραίτητη για την άσκηση 
των καθηκόντων τους στους αγώνες, πρέπει δεκαπέντε 
(15) ημέρες πριν την έναρξη του πρωταθλήματος ή των 
αγώνων κυπέλλου που η ομάδα τους 

συμμετέχει, να προκαταβάλουν για λογαριασμό της 
Ο.Π.Π.Ε., όσον αφορά τα επαγγελματικά και εθνικά πρω¬ 
ταθλήματα, και για λογαριασμό του Συνδέσμου που ανή¬ 
κουν, όσον αφορά τα τοπικά πρωταθλήματα, το ποσοστό 
παρακράτησης που αντιστοιχεί στον πρώτο μήνα. 

3. Το ποσό παρακράτησης προκύπτει από τις ακαθάρι- 

στες ετήσιες αποδοχές των προπονητών, που αναγράφο¬ 
νται στα ιδιωτικά συμφωνητικά πρόσληψής τους. Ως μίνι¬ 
μουμ ακαθάριστων μηνιαίων απολαβών ανά κατηγορία, 
ορίζονται: 

- Για Α' Εθνική κατηγορία (Π.Α.Ε.), το ποσό των τριών χι¬ 
λιάδων (3.000) ΕΥΡΩ. 

- Για Β' Εθνική κατηγορία (Π.Α.Ε.), το ποσό των χιλίων 
πεντακοσίων (1.500) ΕΥΡΩ. 

- Για Γ' Εθνική κατηγορία (Π.Α.Ε.), το ποσό των χιλίων 
(1.000) ΕΥΡΩ. 

- Για πρωταθλήματα Εθνικών κατηγοριών, το ποσό των 
οκτακόσιων (800) ΕΥΡΩ. 

- Γ ια τοπικά πρωταθλήματα Α' κατηγορίας, το ποσό των 
πεντακοσίων (500) ΕΥΡΩ. 

Ακόμη: 

- Γ ια προπονητές μικτών ομάδων ΕΠΣ και για περιφε¬ 
ρειακούς προπονητές ομάδων ΕΠΟ, 

το ποσό των επτακοσίων (700) ΕΥΡΩ. 

Άρθρο 17 
Τελικές διατάξεις 

Το Δ.Σ. της Ε.Π.Ο. δύναται μετά από εξέταση και αιτιο¬ 
λογημένη εισήγηση του Εκπαιδευτικού Συμβουλίου να 
επιτρέπει σε διεθνείς ποδοσφαιριστές της εθνικής ομά¬ 
δας ανδρών να συμμετέχουν απ' ευθείας σε σχολές 

υ.Ε.Ρ.Α.Α'. 

Άρθρο 18 

Μεταβατικές - τελικές διατάξεις 

1. Οι μέχρι την έκδοση του παρόντος κανονισμού από¬ 
φοιτοι των Τ.Ε.Φ.Α.Α. με ειδικότητα στο ποδόσφαιρο, οι 
απόφοιτοιτης Ε.Α.Σ.Α και οι αποφοιτήσαντες από τις σχο¬ 
λές προπονητών της Γ.Γ.Α. και της Ε.Π.Ο. διατηρούν την 
κατηγορία του διπλώματος που απέκτησαν σύμφωνα με 
τον κατά τον χρόνο έκδοσης του παρόντος κανονισμού 


ισχύοντα νόμο και δικαιούνται να ασκούν το επάγγελμά 
τους, σύμφωνα με τις μέχρι την έκδοση του παρόντος 
ισχύουσες διατάξεις, με την επιφύλαξη των διατάξεων 
των άρθρων 7 και 8 του παρόντος. 

2. Οι κατά την έκδοση του παρόντος κανονισμού κατέ- 
χοντες άδεια άσκησης επαγγέλματος Α' κατηγορίας κα¬ 
θώς και οι προπονητές της παρ. 5 του άρθρου 3 δύνανται 
κατά προτεραιότητα να συμμετέχουν σε ειδικό σεμινάριο 
προπονητών της Ε.Π.Ο. για τη χορήγηση του τίτλου 
υ.Ε.Ε.Α. ΡΒΟ, προκειμένου να έχουν το δικαίωμα άσκη¬ 
σης του επαγγέλματος στην ανώτερη κατηγορία και 
εκτός Ελλάδας. 

3. Μέχρι την τροποποίηση των καταστατικών των Ε. Π .Σ. 
σύμφωνα με το καταστατικό της Ε.Π.Ο. καιτη δημιουργία 
επιτροπής επίλυσης οικονομικών διαφορών στις Ε.Π.Σ. η 
αρμοδιότητα για την επίλυση διαφορών στις τοπικές κα¬ 
τηγορίες παραμένει στην Επιτροπή Ιδιότητας και Μετεγ- 
γραφώντης Ε.Π.Ο. 

4. Γ ια όσα θέματα, δενπροβλέπονται στον παρόντα κα¬ 
νονισμό, αρμόδιο να αποφασίζει είναι το Δ.Σ. της ΕΠΟ με 
τη σύμφωνη γνώμη της Ο.Π.Π.Ε.. Σε περίπτωση διαφω¬ 
νίας αρμόδιος για να αποφασίσει είναι ο Υφυπουργός Πο¬ 
λιτισμού, αρμόδιος για θέματα Αθλητισμού. 

5. Όπου στον παρόντα Κανονισμό αναφέρεται η λέξη 
Προπονητής εννοείται και Προπονήτρια. 

Η παρούσα απόφαση ισχύει από τη δημοσίευσή της 
στην εφημερίδα της Κυβέρνησης και κάθε άλλη αντίθετη 
γενική ή ειδική διάταξη καταργείται. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 31 ΙΜαΐου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




